El manual del Skladnik

# El manual del Skladnik

Widell, Anders `<awl@passagen.se>`

Traductor: Antoni Bella
revisió 0.5.0 (19 d'agost de 2021)

Dret de reproducció © 2000 Widell, Anders

Avís legal

El Skladnik és una implementació del joc japonès «sokoban» de l'encarregat del magatzem.

Capítol 1. Introducció
Introducció

# Capítol 1. Introducció

El primer joc del sokoban es va crear el 1982 per en Hiroyuki Imabayashi a la companyia japonesa Thinking Rabbit, Inc. «Sokoban» està en japonès per a «encarregat del magatzem». La idea és que sigueu un encarregat del magatzem que intenta empènyer les caixes cap a les seves ubicacions adequades en un magatzem.

El problema és que no podeu estirar les caixes ni trepitjar-les. Si no teniu cura, algunes de les caixes podrien quedar atrapades en llocs equivocats i/o bloquejar el camí.

Pot ser bastant difícil resoldre un nivell. Però si voleu fer-ho encara més difícil, podeu intentar minimitzar el nombre de moviments i/o les empentes que empreu per a resoldre'l.

Per a fer que el joc sigui més divertit per a infants (per sota dels 10 anys), també s'inclouen en el Skladnik algunes col·leccions amb nivells més fàcils. Aquests estan marcats amb (fàcil) en el menú col·lecció de nivells. Per descomptat, aquests nivells també poden ser divertits per als adults, per exemple, si no voleu exposar-vos a massa tensió mental.

Capítol 2. El joc
El joc

# Capítol 2. El joc

L'objectiu del joc és empènyer totes les gemmes vermelles cap als quadres de meta, els quals estan marcats en el terra amb coses rodones de vidre verd.

Per a moure, utilitzeu les tecles del cursor o el ratolí. Si moveu cap a una gemma amb les tecles del cursor o el botó mig del ratolí, i no hi ha res bloquejant al costat oposat, llavors l'empenyereu. No és possible estirar-les, així que si l'empenyeu cap a una cantonada, s'encallarà allà. Tampoc podreu trepitjar-les, de manera que també podria quedar atrapada en una part del laberint bloquejant el camí. També cal tenir en compte que no és possible empènyer més d'una gemma alhora.

Si us adoneu que heu mogut les gemmes de tal manera que el nivell és impossible de resoldre, sempre podeu utilitzar la característica de desfer per a tornar a una posició on encara no s'ha comès l'error. Per descomptat, també podreu reiniciar el nivell des del començament.

## Controls

Tecla | Acció
--- | ---
Tecles de cursor | Mou un quadre en una direcció
Ctrl+Fletxes del cursor | Mou en la mesura del possible en una direcció sense empènyer cap gemma
Maj+Fletxes del cursor | Mou en la mesura del possible en una direcció, empenyent qualsevol gemma que hi hagi en el camí
Botó esquerre del ratolí | Mou a qualsevol lloc en el laberint on es pugui arribar sense empènyer cap gemma
Botó del mig del ratolí o Ctrl+Z | Desfà l'últim moviment
Botó dret del ratolí | Mou cap amunt/avall/esquerra/dreta en línia recta, empenyent qualsevol gemma que hi hagi en el camí
Roda del ratolí | Travessa l'historial
Ctrl+Maj+Z | Refà l'últim moviment desfet
N | Va cap al nivell següent en la col·lecció de nivells actual
P | Va cap al nivell anterior en la col·lecció de nivells actual
Esc | Reinicia el nivell actual
Ctrl+Q | Surt de la partida

Carregar nivells externs
Carregar nivells externs

## Carregar nivells externs

El Skladnik té la capacitat de carregar nivells externs de sokoban des de fitxers de text. Podeu carregar-los utilitzant l'element de menú Joc → Carrega els nivells… o especificant l'URL del fitxer de nivells com un argument de la línia d'ordres en iniciar el Skladnik des d'un intèrpret d'ordres.

Els nivells externs s'han de definir utilitzant els caràcters estàndard que es mostren a la taula a continuació. Si el fitxer conté més d'un nivell, els nivells hauran d'estar separats per línies en blanc. El fitxer també podrà contenir text entre els nivells.

Caràcter | Significat
--- | ---
`#` | Mur
(espai) | Quadre buit
`.` | Quadre de meta
`$` | Objecte en un quadre buit
`*` | Objecte en un quadre de meta
`@` | Posició inicial en un quadre buit
`+` | Posició inicial en un quadre de meta

Com a exemple, a continuació hi ha una representació de text del primer nivell en la col·lecció de nivells Microban:

    ####
    # .#
    #  ###
    #*@  #
    #  $ #
    #  ###
    ####

Capítol 3. Referència del menú
Referència del menú

# Capítol 3. Referència del menú

Aquesta és una guia completa dels menús del Skladnik.

## El menú Joc

Joc → Carrega els nivells…

  Carrega un nivell extern. Per a més informació, vegeu Carregar nivells externs.

Joc → Nivell següent (N)

  Carrega el nivell següent.

Joc → Nivell anterior (P)

  Torna al nivell anterior.

Joc → Reinicia el nivell (Esc)

  Reinicia el nivell actual.

Joc → Col·lecció de nivells

  Un submenú per a canviar a un conjunt diferent de nivells. El Skladnik ve amb diversos conjunts de nivells i en podeu carregar més que trobareu a Internet.

Joc → Desfés (Ctrl+Z)

  Desfés l'últim moviment.

Joc → Refés (Ctrl+Maj+Z)

  Refà l'últim moviment que s'ha desfet amb l'element del menú anterior.

Joc → Surt (Ctrl+Q)

  Surt del Skladnik.

El menú Animació
El menú Animació

## El menú Animació

Aquest menú ofereix elements de menú amb caselles de selecció que permeten especificar la velocitat a la qual es mostraran les animacions de reproducció del moviment.

Animació → Lenta

  Mostra les animacions de reproducció a un ritme lent.

Animació → Mitjana

  Aquesta és la configuració predeterminada i mostra les animacions de reproducció a un ritme lleugerament més ràpid.

Animació → Ràpida

  Mostra les animacions de reproducció a un ritme més ràpid.

Animació → Desactivada

  No anima les animacions de reproducció.

El menú Adreces d'interès
El menú Adreces d'interès

## El menú Adreces d'interès

Adreces d'interès → Estableix una adreça d'interès

  El Skladnik permet establir adreces d'interès amb un nivell en un estat en particular. Podeu utilitzar això per a estalviar-vos repetir els mateixos passos inicials en un nivell.

  Podeu tenir fins a deu adreces d'interès alhora, i accedir-hi a través de la drecera Ctrl+`X`, on `X` serà un dígit entre el 0 i el 9.

Adreces d'interès → Ves a l'adreça d'interès

  Salta a un estat que heu desat prèviament com a una adreça d'interès.

El menú Ajuda
El menú Ajuda

## El menú Ajuda

El Skladnik té la configuració comuna al KDE i els elements del menú Ajuda. Per a obtenir més informació, llegiu la secció sobre El menú Ajuda en els Fonaments del KDE.

Capítol 4. Crèdits i llicència
Crèdits i llicència

# Capítol 4. Crèdits i llicència

El Skladnik és copyright (c) 1998-2000 per n'Widell, Anders `(awl AT passagen.se)`.

Els gràfics «starfield» de fons s'han pres del Gimp. Tots els altres gràfics els va crear n'Widell, Anders `(awl AT passagen.se)` utilitzant el traçador de raigs Povray.

Tots els nivells de sokoban inclosos actualment els va crear en David W. Skinner `(sasquatch AT bentonrea.com)`. Vegeu la seva pàgina de sokoban.

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.